钦定古今图书集成/明伦汇编/氏族典/第427卷 > 《廖用贤尚友录》 > 赵俨
## 钦定古今图书集成/明伦汇编/氏族典/第427卷 > 《廖用贤尚友录》 > 赵俨

按《魏志赵俨传》：“俨字伯然，颍川阳瞿人也。避乱荆州。
建安二年，诣太祖，以为朗陵长，为司空掾，入属主簿。
太祖征荆州，以俨领章陵太守，徙都督护军，复为丞
相主簿，迁扶风太守，为关中护军侍中。文帝即王位，
为侍中。黄初三年，赐爵关内侯。孙权寇边，曹休统五
州军御之，征俨为军师。权众退，转为度支中郎将，迁”
尚书。从征吴，到广陵，复留为征东军师。明帝即位，进
封都乡侯，出监豫州诸军事，转大司马军师，入为大
司农。齐王即位，以俨监雍、凉诸军事。老疾求还，迁司
空。薨，谥曰穆。子亭嗣。